 Faysal Cali Waraabe mar uu ka hadlaayey Madaxweynaha iyo Xukuumaddiisa ayaa yidhi Qabyaaladii wey baxday, Odaygii Siillaanyana ILLAAHAY Caafimaadka ha u hagaajiyo, wuxuu qaban karo uu qabtay, inkastoo dad uu aaminay, oo rakaabkiisu aanu fiicnayn, dad badan oo uu aaminay ay baabiyeen wadankan haddana isagu uu dadaalay, macaankiisa ayaa macaan ka batay, nin macaan buu ahaa, nin macaana waa la wada muudsadaa, waa la wada muudsaday, laakiin anagu sharaf baanu kaga tagaynaa, Ragga UDUB ka soo baxay, ee Kulmiye ahaa, ee meel kasta ahaa, ee naqaano anagu idin hor keeni maayo, ee dad imaan qaba, oo dibadaha ka soo shaqeeystay, oo caqli leh oo dadka xoolahdooda daynaya, maayaro fiican baan idin keenayaa, maayar dambe oo khudrada caruurta ku qayilaya, kurta ayaanu ka jaraynaa, Dhalinyarooy maanta tashada, Somaliland meel xun bay maraysaa , idinka ayaa maanta badbaadin kara, codkiina ayaad ku badbaadin kartaan, codkeena ayeynu ku badbaadin karnaa. 